REPUBLIKA SLOVENIJA

**MINISTRSTVO ZA KMETIJSTVO IN OKOJE**

UPRAVA ZA VARNO HRANO, VETERINARSTVO IN VARSTVO RASTLIN

Dunajska cesta 22, SI-1000 Ljubljana, Slovenija T: 01 300 13 44 , F: 01 300 13 56 E: [uvhvvr.mkgp@gov.si](mailto:uvhvvr.mkgp@gov.si) [www.uvhvvr.gov.si](http://www.uvhvvr.gov.si/)

Številka: U0070-10/2020 Datum: 28.4.2020

## Zadeva: Poročilo o ugotovitvah posebnega nadzora nad dostavljavci pripravljene hrane

## Namen posebnega nadzora

V času od 1. do 15. aprila 2020 so inšpektorji za hrano Inšpekcije UVHVVR izvedli poseben nadzor, usmerjen v izpolnjevanje zahtev za zagotavljanje varnega prevoza pripravljenih jedi. V skladu s odlokom vlade o začasni prepovedi prodaje blaga in storitev je bilo v tem času zaradi epidemije koronavirusa prepovedano obratovanje vseh gostinskih obratov, razen tistih, ki so izvajali dostavo na dom.

Tako so inšpektorji v okviru nadzora preverjali:

* izvajalce dejavnosti – gostince, ki so izvajali dostavo pripravljenih jedi na dom ter
* tiste ponudnike, ki so izvajali zgolj razvoz hrane (npr.e-hrana).

## Vsebina nadzora

V nadzoru so inšpektorji preverjali predpisane kriterije zlasti na naslednjih področjih:

1. Termične obdelave živil, kjer je to smiselno glede na vrsto živila;
2. Izpolnjevanje higienskih pogojev in ravnanja z živili pri razvozu, zlasti:
   * higiena vozil,
   * higiena opreme,
   * temperatura med prevozom,
   * čas transporta;
3. Primerna dokumentacija o notranjem nadzoru nad prevozom.

## Ugotovitve

V predvidenem času nadzora so inšpektorji Inšpekcije UVHVVR po celotni Sloveniji izvedli 70 pregledov. Ugotovljeno je bilo, da je večina gostinskih obratov v skladu z odlokom zaprta. Obratovali so tisti obrati, ki so že pred pričetkom epidemije izvajali tudi dostavo na dom, nekaj obratov pa se je odločilo za razširitev svoje ponudbe tudi z dostavo jedi na dom. Dostavo so izvajali z lastnimi prevoznimi sredstvi.

Ugotovljeno je bilo tudi, da nekateri gostinski obrati v Ljubljani dostavljajo hrano izključno preko zunanjih podizvajalcev dostave hrane, ki pa so prav tako bili vključeni v posebni nadzor.

Povzetek ugotovitev:

* v dvajsetih primerih nosilci dejavnosti v dokumentaciji notranjega nadzora niso imeli opredeljenih postopkov za prevoz – v večini primerov je manjkal opis postopkov za zagotavljanje higienskih pogojev in ravnanja z živili pri razvozu, manjkali so tudi evidenčni listi za čiščenje, beleženje temperature;
* v enem primeru je bilo ugotovljeno, da izvajalec dejavnosti ni preverjal ustreznosti termične obdelave jedi;
* v petih primerih je bilo ugotovljeno, da minimalne higienske zahteve za prevozna sredstva niso bile zagotovljene;
* v petih primerih ni bila zagotovljena ustrezna temperatura med samim prevozom oz. evidence niso bile ustrezno vodene.

Tabela prikazuje ugotovitve nadzora glede na območne urade UVHVVR:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Območni urad** | **Št. pregledo v** | **Termična obdelava živil (če smiselno)** | **Higiena vozil** | **Tempera tura** | **Čas transporta** | **Dokumenta cija o notr. nadzoru nad prevozom** | **Upravni ukrep vezan na poseben nadzor** | **Upravni ukrep vezan na ostale ugotovitve** | **Prekrškovni ukrep** |
| Celje | 9 | 0 | 0 | 0 | 0 | 0 | 1opoz.ZIN | 1xopoz.ZIN, 1xZIRS | 0 |
| Koper | 5 | 0 | 1 | 0 | 0 | 5 | 5xopoz.ZIN | 0 | 0 |
| Kranj | 6 | 0 | 0 | 1 | 0 | 3 | 4opoz.ZIN | 1xopoz.ZIN | 6xopoz.ZP |
| Ljubljana | 10 | 0 | 0 | 0 | 0 | 2 | 1xopozZIN, 1xodl | 1xopoz.ZIN | 3xopoz.ZP, 1xodl |
| Maribor | 11 | 0 | 0 | 0 | 0 | 0 | 0 | 1x opoz ZIN | 0 |
| Murska sobota | 7 | 1 | 2 | 4 | 0 | 1 | 2xopoz, 1xodl | 2xZIRS | 3xopoz.ZP, 1PN |
| Nova Gorica | 5 | 0 | 0 | 0 | 0 | 2 | 2xopoz ZIN | 0 | 1xopoz.ZP |
| Novo mesto | 5 | 0 | 0 | 0 | 0 | 3 | 3xopozZIN | 1xur.odl | 1xše ni odločeno |
| Postojna | 7 | 0 | 0 | 0 | 0 | 2 | 2xopoz ZIN | 0 | 0 |
| Ptuj | 5 | 0 | 2 | 0 | 0 | 2 | 2xopoz ZIN,1xur.odloč | 1xopoz ZIN | 4xopoz.ZP |
| **SKUPAJ (št./%)** | **70** | **1 (1,4%)** | **5 (7%)** | **5 (7%)** | **0** | **20 (28,5%)** | **22xopoz.ZIN, 3xur.odl** | **5xopoz.ZIN, 3xZIRS, 1Xur.odločba** | **17xopoz.ZP, 1xPN, 1xodl., 1x še v postopku** |

ZIN- Zakon o inšpekcijskem nadzoru ZP- zakon o prekrških

ZIRS- Zdravstveni inšpektorat RS

## Ukrepanje

## Upravni ukrepi

Na podlagi ugotovljenih nepravilnosti so inšpektorji izrekli 22 opozoril po Zakonu o inšpekcijskem nadzoru (33.člen), v 3 primerih so bile izdane ureditvene odločbe z namenom odprave nepravilnosti.

Ne glede na to, da so bili predmet pregleda predvsem postopki in pogoji vezani na varno dostavo jedi naročnikom, pa so inšpektorji pri delu opazili tudi druge nepravilnosti:

* obrat ni bil ustrezno registriran pri UVHVVR (5obratov),
* dokumentacija notranjega nadzora ni bila na lokaciji nadzora,
* ugotovljena je bila pomanjkljiva higiena opreme in prostorov v obratu,
* izvajalec dejavnosti ni imel podpisanih izjav glede obveščanja o bolezenskih znakih zaposlenih,
* izdaja jedi potrošnikov izpred samega gostinskega lokala.

Z namenom odprave navedenih nepravilnosti so inšpektorji izdelki 5 opozoril po Zakonu o inšpekcijskem nadzoru (33.člen), v 1 primeru je bila izdana ureditvena odločba z namenom odprave nepravilnosti, v treh primerih pa za ugotovitve odstopili v reševanje Zdravstvenemu inšpektoratu RS.

## Prekrškovni ukrepi

Na podlagi vseh ugotovljenih nepravilnosti so inšpektorji izrekli 17 opozoril po zakonu o prekrških, izdan je bil 1 plačilni nalog, 1 odločba o prekršku, v enem primeru pa postopek še ni zaključen.

## Zaključek

Poseben nadzor je pokazal, da je po uveljavitvi odloka vlade o začasni prepovedi prodaje blaga in storitev nekaj gostincev obstoječo dejavnost razširilo še na dostavo na dom. Pri 28,5% pregledanih je bilo ugotovljeno, da temu ustrezno niso posodobili dokumentacije notranjega nadzora, pri 7% pregledanih obratov je bila pomanjkljiva higiena vozila oz. opreme kot tudi vodenje ustrezne temperature med prevozom. Prav tako je bila pri 7% obratov nepopolna registracija obrata. Rezultati nadzora kažejo, da je bila odločitev o posebnem nadzoru upravičena.

Pripravila:

mag.Nadja Škrk Andreja Bizjak, dr.vet.med.

inšpektorica za hrano direktorica inšpekcije

Digitalno podpisal Andreja Bizjak Datum: 2020.04.29 17:05:21

Andreja Bizjak

+02'00'

2 /2